Kinnitan 27.02.2019

Haapsalu Sotsiaalmaja

**Ohutu töötamise kord sotsiaaltransporditeenuse osutamisel**

Haapsalu Sotsiaalmaja kehtestab sotsiaaltranspordi teenuse osutamiseks ohutu töötamise korra ning tagab selle kättesaadavuse teenust kasutavale isikule (edaspidi klient) ja teenust vahetult osutavale isikule (edaspidi vedaja).

Sotsiaaltranspordi teenuse eesmärk on võimaldada puudega isikul, kellel puue takistab isikliku või ühissõiduki kasutamist, kasutada tema vajadustele vastavat transpordivahendit

tööle või õppeasutusse sõitmiseks või avalike teenuste kasutamiseks (sh korrakaitse, meditsiini-, hügieeni-, või apteegiteenuste, panga-, side- ja postiteenuste kasutamine ning muude igapäevaeluks vajalike toimingute teostamine).

**Nõuded vedajale**

1. Transportimisel peab olema tagatud teenust saava isiku turvalisus ja isik peab olema enne sõidu alustamist ning sõidu ajal turvavööga nõuetekohaselt kinnitatud.
2. Teenust osutatakse tehniliselt heas korras sõidukitega, millest vähemalt üks vastab ka (inva) tehnilistele nõuetele:
	1. kuhu saab kas istmete asemele või lisaks istmetele paigutada liikumise abivahendeid;
	2. millel on kaldtee või invatõstuk;
	3. millel on liikumise abivahendite kinnitamiseks turvavööd ja lukustussüsteem.
3. Vedaja sõidukijuhil on vajalik B-kategooria juhiluba.
4. Töötaja mõistab kutseala eetilisi põhimõtteid ja tegutseb neist lähtuvalt.
5. Töötaja oskab suhelda erivajadusega klientidega, teab oma vastutust sõidu ohutuse ja turvalisuse eest, sealjuures:
	1. abistab teenuse kasutajat sõidukisse sisenemisel ja sõidukist väljumisel;
	2. kinnitab teenuse kasutaja turvavöö/abistab kinnitamisel, juhul kui teenuse kasutaja ei ole suuteline seda ise kinnitama;
	3. fikseerib liikumise abivahendi (ratastooli, rulaatori) enne sõidu alustamist;
	4. teavitab teenuse kasutajat takistustest teenuse osutamisel (sõiduk ei jõua õigeks ajaks kokkulepitud lähte-või sihtkohta jms);
	5. on sõidukijuhina töötanud vähemalt kaks aastat ja oskab töötada erivajadusega inimestega.

NÕUDED KLIENDILE

1. Teenuse tellija teavitab teenuse osutajat teenust vajava isiku erivajadustest, millega tuleb transportimisel arvestada. Info on vajalik, et teenust vahetult osutav isik teaks võimalike probleemidega arvestada ning teda oleks varasemalt juhendatud, kuidas tekkida võivaid probleeme lahendada.
2. Kliendil on keelatud sõidu ajal segada vedajat ja tõmmata tema tähelepanu kõrvale sõiduki juhtimiselt. Keelatud on suitsetada või häirida kaassõitjaid ja avada või sulgeda aknaid ja luuke ilma sõidukijuhi loata.